b'\n_START_ARTICLE_\nBrian Scalabrine\n_START_SECTION_\nLapsuus ja kouluajat\n_START_PARAGRAPH_\nScalabrine syntyi Long Beachiss\xc3\xa4, Kaliforniassa ja oli perheen nelj\xc3\xa4s lapsi. H\xc3\xa4n valmistui Enumclawin lukiosta vuonna 1996. Scalabrine voitti osavaltion mestaruuden vuonna 1996 Thunderbirdsien kanssa 16,3 pisteen, 9,6 levypallon, 2,9 koriinjohtaneen sy\xc3\xb6t\xc3\xb6n ja 1,2 riiston keskiarvoilla. H\xc3\xa4nell\xc3\xa4 oli my\xc3\xb6s joukkueen paras vapaaheittoprosentti (75%)._NEWLINE_Vuonna 1998 h\xc3\xa4n siirtyi Etel\xc3\xa4-Kalifornian yliopistoon. Ensimm\xc3\xa4isen\xc3\xa4 vuonna h\xc3\xa4n oli ainoa pelaaja, joka aloitti kaikki joukkueen 28 ottelua. H\xc3\xa4nen kautensa keskiarvot olivat 14,6 pistett\xc3\xa4 ja 6,4 levypalloa. Toisena vuotenaan yliopistossa h\xc3\xa4n teki 17,8 pistett\xc3\xa4 ottelua kohden\n_START_SECTION_\nNBA\n_START_PARAGRAPH_\nScalabrine teki NBA debyttins\xc3\xa4 vasta 31.1.2002 oikean jalan murtuman vuoksi. Ensimm\xc3\xa4isen\xc3\xa4 vuotenaan Scalabrine teki 2,1 pistett\xc3\xa4, 1,8 levypalloa ja 0.8 koriinjohtanutta sy\xc3\xb6tt\xc3\xb6\xc3\xa4 ottelua kohden. H\xc3\xa4n pelasi kuusi pudotuspeliottelua debyyttikaudellaan ja teki n\xc3\xa4iss\xc3\xa4 keskim\xc3\xa4\xc3\xa4rin 0,3 pistett\xc3\xa4 ja 0,5 levyypalloa. Nets oli it\xc3\xa4isen konferenssin mestari kaudella 2001\xe2\x80\x932002, mutta joukkue h\xc3\xa4visi kauden NBA-finaalit Los Angeles Lakersille nelj\xc3\xa4ss\xc3\xa4 ottelussa._NEWLINE_2.8.2005 Scalabrine teki 15 miljoonan dollarin sopimuksen viideksi vuodeksi Boston Celticsin kanssa. Kaudella 2007\xe2\x80\x932008 Scalabrine oli aloitusviisikossa 48:st\xc3\xa4 ottelusta yhdeks\xc3\xa4ss\xc3\xa4 ja pelasi 10,7 minuuttia ottelua kohden. H\xc3\xa4n teki kauden aikana keskim\xc3\xa4\xc3\xa4rin 1,8 pistett\xc3\xa4 ja antoi 1,6 levypalloa ottelua kohden. Kausi p\xc3\xa4\xc3\xa4ttyi Bostonilta NBA-mestaruuteen, sill\xc3\xa4 se voitti loppuottelusarjassa Los Angeles Lakersin kuudessa peliss\xc3\xa4._NEWLINE_Marraskuussa 2010 Scalabrine hyv\xc3\xa4ksyi "m\xc3\xa4\xc3\xa4rittelem\xc3\xa4tt\xc3\xb6m\xc3\xa4n" sopimuksen Chicago Bullsin kanssa. H\xc3\xa4n pelasi kaudella 2010\xe2\x80\x932011 18 peli\xc3\xa4 Bullsissa ja teki 1,1 pistett\xc3\xa4 sek\xc3\xa4 otti 0,4 ottelua kohden._NEWLINE_Vuoden 2011 ty\xc3\xb6sulun aikana Scalabrine pelasi italialaisessa Benetton Trevisossa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nScalabrine meni naimisiin Kristen Couchin kanssa vuonna 2003; heid\xc3\xa4n h\xc3\xa4\xc3\xa4ns\xc3\xa4 pidettii Havailla. Heill\xc3\xa4 on kaksi lasta.'